L 179/114
ET
Euroopa Liidu Teataja
14.7.2023
POLIITIKA- JA JULGEOLEKUKOMITEE OTSUS (ÜVJP) 2023/1457, 13. juuli 2023, millega nimetatakse ametisse India ookeani lääneosas ja Punases meres meresõidu turvalisuse toetamiseks läbi viidava Euroopa Liidu sõjalise operatsiooni (EUNAVFOR ATALANTA) ELi vägede juhataja ja tunnistatakse kehtetuks otsus (ÜVJP) 2023/311 (EUNAVFOR ATALANTA/2/2023)
POLIITIKA- JA JULGEOLEKUKOMITEE,
võttes arvesse Euroopa Liidu lepingut, eriti selle artiklit 38, võttes arvesse nõukogu 10. novembri 2008. aasta ühismeedet 2008/851/ÜVJP, mis käsitleb Euroopa Liidu sõjalist operatsiooni, millega toetatakse meresõidu turvalisust India ookeani lääneosas ja Punases meres (EUNAVFOR ATALANTA), (1) eriti selle artikli 6 lõiget 1, ning arvestades järgmist: (1)
Vastavalt ühismeetme 2008/851/ÜVJP artikli 6 lõikele 1 volitas nõukogu poliitika- ja julgeolekukomiteed tegema asjakohaseid otsuseid India ookeani lääneosas ja Punases meres meresõidu turvalisuse toetamiseks läbi viidava Euroopa Liidu sõjalise operatsiooni (EUNAVFOR ATALANTA) ELi vägede juhataja (edaspidi „ELi vägede juhataja“) ametisse nimetamise kohta.
(2)
Poliitika- ja julgeolekukomitee võttis 7. veebruaril 2023 vastu otsuse (ÜVJP) 2023/311, (2) millega nimetatakse ELi vägede juhatajaks kontradmiral Juan María IBAÑEZ MARTÍN.
(3)
Itaalia sõjaväevõimud tegid 23. mail 2023 ettepaneku nimetada kontradmiral Juan María IBAÑEZ MARTÍNI järglasena ELi vägede juhatajaks alates 17. juulist 2023 kontradmiral Fabrizio RUTTERI.
(4)
ELi operatsiooni EUNAVFOR ATALANTA ülem avaldas kõnealusele nimetamisele 2. juunil 2023 toetust.
(5)
ELi sõjaline komitee toetas 9. juunil 2023 Itaalia sõjaväevõimude poolt tehtud soovitust.
(6)
Tuleks vastu võtta otsus kontradmiral Fabrizio RUTTERI ametisse nimetamise kohta.
(7)
Otsus (ÜVJP) 2023/311 tuleks seetõttu kehtetuks tunnistada,
ON VASTU VÕTNUD KÄESOLEVA OTSUSE:
Artikkel 1 India ookeani lääneosas ja Punases meres meresõidu turvalisuse toetamiseks läbi viidava Euroopa Liidu sõjalise operatsiooni (EUNAVFOR ATALANTA) ELi vägede juhatajaks nimetatakse alates 17. juulist 2023 kontradmiral Fabrizio RUTTERI.
Artikkel 2 Otsus (ÜVJP) 2023/311 tunnistatakse kehtetuks.
(1) ELT L 301, 12.11.2008, lk 33.
(2) Poliitika- ja julgeolekukomitee 7. veebruari 2023. aasta otsus (ÜVJP) 2023/311, millega nimetatakse ametisse India ookeani lääneosas ja Punases meres meresõidu turvalisuse toetamist käsitleva Euroopa Liidu sõjalise operatsiooni (EUNAVFOR ATALANTA) ELi vägede juhataja ja tunnistatakse kehtetuks otsus (ÜVJP) 2022/2205 (EUNAVFOR ATALANTA/1/2023) (ELT L 40, 10.2.2023, lk 24).